《又赠青萝王子与伦子同行》
明代·黄佐

渡头翠柳艳明眉，仙侣同舟晚更移。钟鼎山林各天性，风流儒雅亦吾师。

独当省署开文苑，会送夔龙集凤池。离别不堪无限意，呼儿觅纸一题诗。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。